3.++++++Direktoratet+ønsker+fire+moduler,+hva+dekkes+i+hver+av+disse+moduler?

Revidert beskrivelse av modul 1:

=
Modul 1 Ledelse av skoler i utvikling. MÅL Modulen skal oppøve deltakernes evne til å lede prosesser som sikter mot å utvikle skolen til en lærende organisasjon der det arbeides målrettet reflektert med å utvikle og forbedre praksis. Et viktig siktemål er å bygge bro mellom teori og erfaringsbasert kunnskap slik at det blir et variert samspill mellom ulike måter å lære og å erkjenne på i arbeidet med denne modulen. Pedagogisk ledelse og skoleutvikling er det sentrale temaet i modulen. INNHOLD Modulen har følgende fem hovedområder: 1. Ledelse i en skolekultur (som fungerer som et bakteppe for de andre fire temaene) 2. Skolens planleggingsarbeid; realisering av læreplanens krav og intensjoner 3. Kompetanseutvikling; erfarings- og aksjonslæring 4. Ledelse av samarbeidet i skolen; teambygging; kommunikasjon og konflikthåndtering 5. Skolevurdering; intern og ekstern kvalitetsvurdering. Forholdet mellom utvikling og kontroll stårmeget sentralt i modul 1, først og fremst under temaet skolevurdering, men kan også sies å være en rød tråd i modulen generelt. Internt versus eksternt berøres også i stor grad, spesielt gjennom temaene skolevurdering (skolebasert vurdering versus skolevurdering) og planleggingsarbeid (ulike læreplannivåer, plan som produkt versus prosess, legalitet versus legitimitet). En rød tråd i modul 1 er hvordan skoleledelse skal/kan/bør utøves i relasjon til lærerne – hvordan skolekulturen innebærer begrensninger og styrkepunkter. Hvordan målsetninger skal utformes i samarbeid med lærerne står sentralt. En viktig målsetning i modul 1 er det at deltakerne skal utvikle sin kritiske evne gjennom det å se at skoleledelse handler om å balansere ulike krav og forventninger både på et strukturelt og et ideologisk plan. Gjennom økt forståelse for de ulike balansepunktene (”skiftende fokus”) innenfor skoleledelse, vil deltakere kunne opparbeide seg en mer bevisst forhold til sin egen lederrolle.======

Revidert beskrivelse av modul 2: Modul 2: Ledelse for elevenes læring og skolens pedagogiske utviklingsarbeid

Denne modulen går helt inn til kjernen i skolens faglige og pedagogiske arbeid: Kunnskaps- og læringssyn, elevens læring, utvikling av læringsmiljø, veiledning og vurdering av elevene, lærernes roller og ledelsesoppgaver, og didaktisk utviklingsarbeid.

Utfordringene og spørsmålene som knyttes til temaene vil i stor grad handle om skolelederes posisjon, forståelse for og kompetanse i å drive pedagogisk ledelse. I alle temaene skal det legges vekt på å få fram skolelederes posisjon i forhold til de utfordringene temaene reiser.

MÅL • Å utvikle forståelse for ansvar og oppgaver som ledelsen har, knyttet til det pedagogiske og fagdidaktiske utviklingsarbeidet ved skolen. • Å øke studentenes kompetanse til å lede gode utviklingsprosesser i skolen gjennom å sette fokus på særlig strategiske felt med tanke på skolens læringsarbeid.

INNHOLD

Delemne 1: Læringsprosesser - kunnskaps- og læringssyn I dette delemnet blir det viktig å utvikle forståelsen for helheten og kompleksiteten i læringsprosessen som grunnlag for pedagogisk ledelse i skole og utdanningssystemet. Den kunnskapsforståelsen som blir lagt til grunn for virksomheten i skolen, definerer langt på vei også innholdsrammene for den daglige virksomheten. Vi vil derfor ta utgangspunkt i noen innfallsvinkler til forståelse av kunnskapsbegrepet, og relatere dette til læringssyn. Vi vil prøve å få fram behovet for et flerdimensjonalt læringsperspektiv, som omfatter både en ytre samspillsprosess mellom individ og kontekst og en indre bearbeidings- og tilegnelsesprosess. Det er slik et mål å utvikle økt forståelse for helheten og kompleksiteten i læringsprosessene, og se denne i et ledelsesperspektiv.

Delemne 2: Elevene sin læring I dette delemnet vil den indre tilegnelses- og bearbeidelsesprosessen i elevene sin læring bli fokusert. Samtidig blir læring sett som en integrert del av en sosiokulturelt helhetsforståelse av læringsprosessene og læringsmiljøet. Vi vil ta utgangspunkt i begrepet ”tilpasset opplæring” og se dette i relasjon til enhetskoletanken. I dette spenningsfeltet mellom ideologi og læringsforståelse vil vi fokusere behovet for klarere avgrensing av basiskunnskap og stimulering av intensjonelle læringsprosesser. Skolen som framtidsarena for læring i en normativ og etisk kontekst vil representere et sentralt perspektiv.

Delemne 3: Sammenhenger mellom vurdering, læringsmiljø og motivasjon Elevvurdering i spenningsfeltet mellom læring og kontroll, vil her være et sentralt perspektiv. Vurdering vil bli drøftet i et didaktisk perspektiv, og vi vil ta utgangspunkt i de to begrepene vurdering og veiledning for å se disse i en didaktisk sammenheng. I dette delemnet vil ledelsens rolle i utvikling av skolen som refleksjons- og tolkingsfellesskap og skolens vurderingskultur bli sentralt. Studentenes arbeid med en konkret evaluering av egen skoles vurderingspraksis og vurderingskultur vil både være en sentral arbeidsform, men også en sentral del av innholdet i delemnet.

Delemne 4: Didaktisk utviklingsarbeid Det er et mål å utvikle didaktisk forståelse, innsikt og handlingskompetanse slik at skolelederen kan nytte didaktisk innsikt i arbeidet sitt med planlegging og gjennomføring av utviklingstiltak, og vurdere og identifisere problem av faglig, didaktisk, kulturell, etisk og strukturell karakter. Vi vil særlig fokusere strategier for didaktisk utviklingsarbeid der dialog og digital kompetanse vil få en sentral plass.

Delemne 5: Læreren som leder Klasseledelse og relasjonen mellom elev og lærer vil være hovedfokus i utvikling av skolens ledelse i et distribuert perspektiv. I dette relasjonelle perspektivet vil parallellene til relasjonene til skoleleder – kollegium være sentrale i utviklingen av skolens ledelseskultur. Lærarrolla i spenningsfeltet mellom undervisning og veiledning vil bli fokusert, og det vil bli lagt vekt på sammenhengen mellom læring og lærerroller. Læreplanene sin framheving av den tydelige læreren som tar ansvart som modell og dialogpartner på alvor vil også få en sentral plass. Det samme vil klasseromsperspektivet med læreren som klasseleder.

Delemne 6: Utvikling av læringsmiljø Læringsmiljøet vil være relatert til den ytre samspillsprosessen mellom individet og omgivelsene i læringssituasjonen. Både kollegiet og elevene sitt læringsmiljø vil fokuseres, og bli sett i sammenheng med skolens helhetlige miljø for læring. Noen sentrale faktorer for utforming og utvikling av læringsmiljøet vil bli presentert, og det vil bli arbeidet med innfallsvinkler mot læringsmiljøutvikling. Begrepet inkluderende skole vil bli drøftet, og det systemrettede arbeidet for utvikling av læringsmiljøet vil få en sentral plass. Ledelse for læring vil være det overordnede perspektivet.

Revidert beskrivelse av modul 3: Kulepunkt 5 i tilbudet endres slik:
 * Skolen, utviklingstrender og omgivelser
 * Forholdet mellom administrative og profesjonelle logikker

Revidert beskrivelse av modul 4: